Asiyesikia la mkuu huvunjika guu

ASIYESIKIA LA MKUU HUVUNJIKA GUU 
Binti Kidawa alikuwa msichana wa kipekee katika familia ya Bwana na Bibi Hamida. Alikuwa msichana wa mcha mungu sana alimpenda mungu sana kwani alienda kanisani kila siku na maombi yasiyo kwisha. Alikuwa kidato cha nne akisubiria mtihani wake wa kitaifa. Darasani alikuwa namba moja kwani wengi walimsifia sio walimu, wazazi na hata wanafunzi wanzake. Alifanya kazi zote za walimu kwa wakati ufao na alitaka kujua mengi asiyoyafahamu kwajili ya kuhitimu katika kidato cha nne. Binti Kidawa alikuwa msichana mtiifu kwa wazazi na pia walimu kwani alifanya kazi zote alizoagiziwa na mamake wakiwa nyumbani. Alisifiwa na kila mtu apitae kwani watu walimpenda sana Binti Kidawa. 
Binti Kidawa alipomaliza kidato cha nne huku akisubiria majibu yake ya kidato cha nne, alianza kubadilika ghafla kwani mgema akisifiwa tembo hulitia maji. Kwamba Binti Kidawa alijiona amekua na pembe zimeanza kutokea kwani mama yake alimkanya kwa mienendo na marafiki aliyokua ametangana nao. Lakini wapi, kwani alikuwa kama asiyesikia la mwadhini wala mteka maji msikitini . Hivyo basi Binti Kidawa hakusikia la mama yake na 
wazazi wake ila aliendelea kufanya alichokuwa akiendelea. 
Alikanywa wala hakukanyika, aliambiwa wala hakusikia kilicho baki tu wazazi wake walimuacha afunzwe na ulimwengu kwamba sikio halisikii dawa. 
Mchovya asali huchovya mara nyingi Binti Kidawa aliyekuwa msichana mtiifu kila aina ya sifa alipewa yeye kwamba alikuwa na heshima na kumpenda mungu. Kwani Binti Kidawa alikuwa amekwisha poteza maisha yake. Naam, baada ya mwezi moja, Binti Kidawa alianza kutapika tapika na kutema mate huku alikuwa amekonda kakondeana kama sindano iliyokuwa kitandani tu. Urembo aliyokuwa nayo Binti Kidawa alikuwa hauonekani tena, amebaki kama mifupa tu.
Naam, licha kuwa Binti Kidawa alikuwa mwerevu darasani na mwenye mcha mungu na kupenda wazazi wake na walimu amebaki tu akilialia kwa kutosikiza wazazi wake. Kwani hivyo basi alikuwa ameambukizwa ugonjwa wa kutamaucha wa ukimwi na pia alipachikwa mimba. Fahamu hayo Binti Kidawa alipoteza usichana wake na kwa kutojuwa cha kufanya kwani mtoto msikilivu haambiwi di. Binti Kidawa sasa amebaki kulialia tu, hana la kufanya wala lakutenda 
Ama kweli asiyesikia la mkuu huvunjika guu.